钦定古今图书集成/明伦汇编/闺媛典/第283卷 > 皇清十六 > 吴锡妻王氏
## 钦定古今图书集成/明伦汇编/闺媛典/第283卷 > 皇清十六 > 吴锡妻王氏

按《清河县志》：王氏，吴锡妻，故通山令王之藩女。年二十五而寡，子涛甫周岁。或劝改适，泣答曰：“不即死，为吴氏后计耳。” 遂杜门纺绩以自给。会河决，岁荐饥，其子糊口于外，氏日咽糠籺，节操益厉，苦守三十九年，终。子归，将葬，家失火，室庐器物俱毁，惟氏棺岿然独存。